Φάνης Κοφινάς

Ο Φάνης (Θεοφάνης) Κοφινάς (γενν. 5 Σεπτεμβρίου 1960, ύψος 1,81 μ.) είναι Έλληνας παλαίμαχος πρώην διεθνής ποδοσφαιριστής, που διακρινόταν στη θέση του τερματοφύλακα και έκανε πολυετή καριέρα.

Αγωνίστηκε αρκετές φορές στην εθνική ομάδα των ελπίδων, ενώ φόρεσε τη φανέλα της ΑΕΚ στο πρωτάθλημα της Α΄Εθνικής κατηγορίας.

 Καριέρα 
Ο Κοφινάς ξεκίνησε τον αθλητισμό από το ερασιτεχνικό σωματείο του χωριού του (Λυκοποριά) και ακολούθως αποκτήθηκε από το σύλλογο του Πέλοπα Κιάτου (όπου καθιερώθηκε χάρις στον προπονητή του Θανάση ΣούληΦύλλο εφημερίδας "Αθλητική Ηχώ" της 15 Ιουνίου 1984, σελ. 4: "Κοφινάς, ένα ταλέντο στη σκιά του Στέφα") με τη φανέλα του οποίου αγωνίστηκε στο πρωτάθλημα της Β΄Εθνικής την περίοδο 1980-81 (όμιλος νότου-31 συμμετοχές) και στο πρωτάθλημα της Εθνικής ερασιτεχνικής κατηγορίας την περίοδο 1981-82. 

Το καλοκαίρι του 1982 μετεγγράφηκε στην ΑΕΚ.Φύλλο εφημερίδας "Αθλητική Ηχώ" της 24 Ιουλίου 1982, σελ. 5 Συνέχισε σαν δανεικός στον Α.Π.Σ. Κόρινθος από το 1983 έως το 1985, στον Ιωνικό Νικαίας από το 1985 έως το 1987 και από το 1987-88 έως και το 1992 ήταν ξανά στέλεχος της "Ένωσης". Ακολούθως αγωνίστηκε για 2 χρονιές μέχρι και το 1994 στον Αιγάλεω Α.Ο.

Παραπομπές

 Πηγές 

 "40 Χρόνια Ποδόσφαιρο και ΠΡΟ-ΠΟ"-Έκδοση εφημερίδας "ΠΡΟΠΟΡΑΜΑ" (2000)
 Γεώργιος Παγιωτέλης, "Το έπος της Α΄Εθνικής" (ένθετο περιοδικού "Οι Παγκόσμιοι", έκδοση "Κλ. Γεωργαλάς Ε.Π.Ε.")
 Διεθνής αθλητική ιστοσελίδα
 Ανδρέας Μπόμης, "Αλμανάκ Ποδοσφαίρου" 1991 (έκδοση περιοδικού "Εικόνες"), Τόμος 3ος, σελ. 11.

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Π.Α.Σ. Κορίνθου
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Αιγάλεω Α.Ο.
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδας Κ21